turjo4nis/wikipedia-bn-dump-20250701 huggingface dataset:
শেখ রেয়াজউদ্দীন আহমদ

কাজী শেখ রেয়াজউদ্দীন আহমদ (১৮৮২ - ১৯৭২) হলেন বাংলাদেশের একজন প্রখ্যাত সাহিত্যিক ও সমাজ সেবক। তিনি বাংলা একাডেমির একজন “সন্মানিত ফেলো” ছিলেন।

জন্ম ও পারিবারিক পরিচিতি 
শেখ রেয়াজউদ্দীন আহমদ ১৮৮২ সালে লালমনিরহাট জেলার কালীগঞ্জ উপজেলার দলগ্রাম ইউনিয়নের শ্রীখাতা গ্রামে জন্মগ্রহণ করেন। তার পিতার নাম হাজী শেখ মুহম্মদ জয়েন উল্লাহ এবং মাতার নাম ফুল বিবি এবং পিতামহ শেখ আলী মামুদ পাটোয়ারী।। তাঁর পূর্বপুরুষ ইসলাম প্রচারের উদ্দেশ্যেআরব থেকে এসে দলগ্রামে স্থায়ীভাবে বসবাস শুরু করেন।

শিক্ষাজীবন 
শেখ রেয়াজ উদ্দিনের বাল্য শিক্ষা শুরু হয় কাকিনায়, কবি শেখ ফজলল করিমের বাড়ীতে পাঞ্জাবী মাওলানা আব্দুল লতিফের কাছে। এখানে তিনি আরবী ও ফারসী শিক্ষা লাভ করেন এবং কাকিনার মহিমারঞ্জন মাইনর স্কুলে ভর্তি হন। এখান থেকেই তিনি প্রাথমিক ও মাইনর পরীক্ষা পাস করেন। অত্যন্ত মেধাবী শেখ রেয়াজ উদ্দিন মাইনর পরীক্ষায় রাজশাহী বিভাগ থেকে সে আমলে প্রথম স্থান অধিকার করেন। মাইনর পরীক্ষায় এরুপ বিরল কৃতিত্বের পর সপ্তম শ্রেণীতে তাকে রংপুর জিলা স্কুলে ভর্তি করানো হয়। এখানে দশম শ্রেণী পর্যন্ত অধ্যয়নের পর এন্ট্রান্স পরীক্ষায় অংশগ্রহণের জন্য কোলকাতা গমন করেন। ১৯০৩ সালে কোলকাতার হেয়ার স্কুল কেন্দ্রে পরীক্ষায় অংশগ্রহণের সময় হঠাত অসুস্থ হয়ে পড়লে পরীক্ষা অসমাপ্ত রেখেই বাড়ী ফিরতে বাধ্য হন।

কর্মজীবন 
তিনি তুষভান্ডার এম-ই স্কুলে শিক্ষকতা করতেন। পরবর্তীতে তিনি দলগ্রাম দ্বি-মুখী উচ্চ বিদ্যালয় প্রতিষ্ঠা করে সেখানেও শিক্ষকতা করেন।১৯১০ সালে রেয়াজউদ্দীন তুষভান্ডার এম ই স্কুলে সেকেন্ড মাস্টার হিসেবে যোগদান করেন। আট বছর পরে এ চাকরি ছেড়ে তিনি ম্যারেজ রেজিস্ট্রারের চাকরি নেন এবং একই সঙ্গে সমাজসেবায় আত্মনিয়োগ করেন। 

তিনি এক নাগাড়ে বারো বছর ইউনিয়ন বোর্ডের চেয়ারম্যান এবং ছয় বছর লোকাল বোর্ডের সদস্য ছিলেন। সমাজের উন্নয়নের জন্য তিনি একাধিক শিক্ষা প্রতিষ্ঠান ও দাতব্য চিকিৎসালয় প্রতিষ্ঠা করেন।

মৃত্যু 
শেখ রেয়াজউদ্দিন আহমেদ ১৯৭২ সালের ২৫ জুন মৃত্যুবরণ করেন।

সাহিত্য-কর্ম 
তার বিখ্যাত সাহিত্য-কর্ম হলো “আরব জাতির ইতিহাস”, যা মূলতঃ 'হিস্ট্রি অব সারাসিনস'-এর বঙ্গানুবাদ।  তাঁর রচিত গ্ৰন্থ: ‘সচিত্র আরবজাতির ইতিহাস’ (৩ খণ্ড), ‘ইসলাম প্রচারের ইতিহাস’ (অনুবাদ), ‘জীবহত্যা ও গো-কোর্বানী’ ,‘মালেকা’ (উপন্যাস ) প্রভৃতি। তিনি স্যার সৈয়দের সুবৃহৎ জীবনীও রচনা করেছিলেন।

পুরস্কার ও সম্মাননা 
সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।

আরও দেখুন 
 দলগ্রাম দ্বি-মুখী উচ্চ বিদ্যালয়;
 বাংলা একাডেমির সম্মানসূচক ফেলোশিপপ্রাপ্তগণের তালিকা।

তথ্যসূত্র

বহিঃসংযোগ 
 কাজী শেখ রেয়াজউদ্দীন আহমদ  - জাতীয় তথ্য বাতায়ন হতে সংকলিত নিবন্ধ।
 শেখ রেয়াজউদ্দীন আহমদ - বাংলাপিডিয়া হতে সংকলিত নিবন্ধ।

১৮৮২-এ জন্ম
১৯৭২-এ মৃত্যু
বাংলা একাডেমির সম্মানিত ফেলো
লালমনিরহাট জেলার ব্যক্তি]
রংপুর জিলা স্কুলের প্রাক্তন শিক্ষার্থী
এক্সেল এবং এইগিল এক্সগিল

এক্সেল এক্সগিল (৩ এএপ্রিল ১৯৯৫– ২৯ অক্টোবর ২০১১) এবং এইজিল এক্সগিল (Eigil Axgil) (২৪ এপ্রিল ১৯২২- ২২ সেপ্টেম্বর ১৯৯৫) হচ্ছেন ড্যানিশ সমকামী আন্দোলনকর্মী এবং বহুসময় ধরে জুটিবদ্ধ দম্পতি। তারাই ১৯৮৯ সালে ডেনমার্কে সমকামী দম্পত বৈধতা পাবার পর প্রথম সমকামী নিবন্ধিত দম্পতি হিসেবে আত্মপ্রকাশ করেন। তারা দুইজনই নিজেদের নামের শেষাংশে এক্সগিল হিসেবে সংযোজন করেন।

জীবনী 
এক্সেল জন্মেছেন এক্সেল লুনদাহল-ম্যাডসেন নামে এবং এইজিন জন্মেছিলেন এইগিল এসকিলদসেন নামে। উভয়েই যুক্তরাজ্যের ১৯৪৮ সালের মানবাধিকার অধিকার ঘোষণায় অনুপ্রাণিত হন। একত্রে এবং আরো কিছু বন্ধুরা মিলে প্রতিষ্ঠা করেন এফ-৪৮ বা Forbundet af 1948 (১৯৪৮ এর সংগঠন); যা ডেনমার্কের প্রথম পুরুষকামী অধিকার সংগঠন। ১৯৫১ তে এফ-৪৮ এর সদস্য গিয়ে দাড়ায় ১৩৩৯ এ এবং তার শাখা সুইডেন এবং নরওয়েতে ছড়িয়ে পরে। ১৯৮৫ সালে এফ-৪৮ ড্যানিস জাতীয় সংগঠন অব গে এন্ড লেসবিয়ান (Landsforeningen for Bøsser og Lesbiske, Forbundet af 1948 or LBL) হয়। এই দম্পতি ভেনেন (বন্ধু) নামে একটি সাময়িকী প্রকাশ করা শুরু করেন।

১৯৮৯ সালে ডেনমার্ক বিশ্বে প্রথম দেশ হিসেবে সমলিঙ্গের সঙ্গী থাকার বিষয়টিকে স্বীকৃতি দেয়। এটি বিপরীত লিঙ্গের মানুষরা যে বিবাহ করেন; তার সমমর্যাদার না হলেও কাছাকাছি। ১৯৮৯ সালের ১ অক্টোবর এক্সগিল এবং অন্য আরো দশজন দম্পতি কোপেনহেগেনের মেয়র টম এহেলবার্গের তত্বাবধানে সিটি হলে বিবাহ করেন। যা; সেসময়ের সকল গণমাধ্যম শিরোনাম করেছিল। এক্সগিল রা ৪০ বছর ধরে দম্পতি ছিলেন। ২০১৩ সালে, এক্সেল এক্সগিল ইকুয়েলিটি ফোরাম হিসেবে নামান্বিত হন।

মৃত্যু 
এইগিল এক্সগিল ৭৩ বছর বয়সে ১৯৯৫ সালের ২২শে সেপ্টেম্বর মৃত্যুবরণ করেন।

এক্সেল এক্সগিল ২০১১ সালের ২৯শে অক্টোবর ৯৬ বছর বয়সে মৃত্যুবরণ করেন।

আরও দেখুন 
 ডেনমার্কে সমকামী বিবাহ

তথ্যসূত্র

বহিঃসংযোগ 
 Obituary of Axel Axgil in The Independent by Marcus Williamson
 1st Partnership page
 Famous GLTB

১৯১৫-এ জন্ম
১৯২২-এ জন্ম
২০১১-এ মৃত্যু
১৯৯৫-এ মৃত্যু
ডেনমার্কের এলজিবিটি মানুষ
ডেনমার্কের এলজিবিটি অধিকার কর্মী
বিবাহিত দম্পতি
ডেনমার্কে সমকামী বিবাহ
টনি আয়ারস

{{তথ্যছক ব্যক্তি
| image =  
| caption =
| birth_date = 
| birth_place = পর্তুগিজ ম্যাকাউ
| birth_name =
| spouse =
| years_active = ১৯৯২-বর্তমান
| afiawards = শ্রেষ্ঠ পরিচালক ২০০৭ এ দ্য হোম সং স্টোরিজশ্রেষ্ঠ চিত্রনাট্য২০০৭ দ্য হোম সং স্টোরিজ
| awards =এএসিটিএ পুরস্কার শ্রেষ্ঠ শিশুতোষ অনুষ্ঠানের জন্য'''  ২০১৩ নাউহিয়ার বয়েজ ইনসাইড ফিল্ম এওয়ার্ড পেয়েছেন শ্রেষ্ঠ পরিচালকের জন্য ২০০৭ দ্য হোম সং সিরিজ বার্লিনাল "টেডি" পদক ফিচার চলচ্চিত্রের জন্য ২০০২ এ ওয়াকিং অন ওয়াটার}}

টনি আয়রিস (Tony Ayres) (জন্ম ১৬ জুলাই ১৯৬১) হচ্ছেন একজন পর্তুগিজ-ম্যাকাউ বংশোদ্ভুত অস্ট্রেলিয়ান টেলিভিশনের অনুষ্ঠানসঞ্চালক, চিত্রনির্মাতা, পরিচালক। তিনি তার চলচ্চিত্র ওয়াকিং অন ওয়াটার এবং দ্য হোম সং স্টোরিজ এর জন্য বিখ্যাত। একইসাথে টিভিতে দ্য স্ল্যাপ কিশোরদের জন্য দুঃসাহসি মুলক অনুষ্ঠান নাউহিয়ার বয়েজ এর জন্যও বিখ্যাত।

প্রাথমিক জীবন
১৯৬১ সালের ১৬ জুলাই আয়ারস জন্মগ্রহণ করেন। ১৯৬৪ সালে তার মা অস্ট্রেলীয় নাবিককে বিয়ে করেন এবং পরিবারসহ পশ্চিম অস্ট্রেলিয়ার পেথেতে স্থানান্তরিত হন।

১৯৭২ সালে, যখন আয়ারস ১১ বছর বয়সে পদার্পণ করেন, তার মা আত্মহত্যা করেন। তিনি ছিলেন নাইটক্লাব সংগীতশিল্পী।"Writer and director Tony Ayres" . ABC Queensland, 10 August 2007.

আয়ারসের সৎপিতা, তার মায়ের মৃত্যুর ৩ বছর পর এবং পুনরায় বিবাহ করার ২ দিন পুর্বে মারা যান। 

শিক্ষা
আয়ারস আলোকশিল্পের উপর ক্যানবেরার অস্ট্রেলিয়ার জাতীয় বিশ্ববিদ্যালয়ে পড়াশুনা করেন। তারপর তিনি ভিক্টোরিয়ার মেলবোর্নে সোয়ানবার্ন ফিল্ম এবং টেলিভিশন স্কুলে চলচ্চিত্র এবং ভিডিওর উপর স্নাতকোত্তর সম্পন্ন করে।

পেশা
বৈশিষ্ট্যমুলক চলচ্চিত্রে আয়ারস প্রথম ছবি ওয়াকিং অন ওয়াটার ২০০২ সালে বার্লিন আন্তর্জাতিক চলচ্চিত্র ফেস্টিভালে টেডি পদক পায় এবং ৫ টি এফয়াই পদক জিতে। তার দ্বিতীয় ছবি দ্য হোম সং স্টোরিজ, বার্লিন আন্তর্জাতিক ফেস্টিভেলে মনোনয়ন পায়; এবং ২৪ টি অস্ট্রেলীয় ও আন্তর্জাতিক পুরস্কার জিতে নেয়।

আয়ারস অনুষ্ঠান সঞ্চালক এবং দ্য স্ল্যাপের পরিচালক ছিলেন। এটিও পাচঁটি এএসিটিএ পদক পেয়েছে এবং বাফটাতে ও আন্তর্জাতিক এমিতে মনোনীত হয়েছে।  তিনি কৌতুক অনুষ্ঠান বোগান প্রাইডে রেভেল উইলসনের সাথে প্রযোজনা করেছিলেন। টেলিফিল্ম সেভড পরিচালনা করেছিলেন। আয়ারস অনুষ্ঠান সঞ্চালনা করেছিলেন নাউহিয়ার বয়েজের এবং ওল্ড স্কুল ও ডেভিল'স প্ল্যেগ্রাউন্ডের নির্বাহী পরিচালক ছিলেন।

ব্যক্তিগত জীবনে
তিনি আত্মস্বীকৃত পুরুষ সমকামী।

চলচ্চিত্র পরিচিতি

লেখক:
 ডাবল ট্রাবল (Double Trouble) (১৯৯২)
 আন্ডার দ্য স্কিন, এপিসোড The Long Ride (1993) (AACTA Award)
 Naked: Stories of Men (Episode: "Ghost Story") (1996)
 Mrs. Craddock's Complaint (1997)
 The Violent Earth (1998)
 The Home Song Stories (2007)
 Nowhere Boys: The Book of Shadows (2016)

Director:
 Double Trouble (1992)
 Mrs. Craddock's Complaint (1997)
 China Dolls (1997)
 Exposed (1997)
 Sadness (1999)
 Walking on Water (2002)
 The Home Song Stories (2007)
 The Turning (2013) ("Cockleshell")
 Cut Snake (2014)

Showrunner:
 The Slap (2011)
 Nowhere Boys (2013)

পুরস্কার
টনি আয়ারস কাট স্নেকের'' (Cut Snake) জন্য ২০১৫ সালে শ্রেষ্ঠ বেয় আন্তর্জাতিক চলচ্চিত্র ফেস্টিভালে শ্রেষ্ঠ নাট্য পদক লাভ করেন।

তথ্যসূত্র

বহিঃসংযোগ
 

১৯৬১-এ জন্ম
জীবিত ব্যক্তি
এলজিবিটিকিউ লেখক
গে লেখক
এলজিবিটিকিউ পরিচালক
অস্ট্রেলীয় চলচ্চিত্র পরিচালক
অস্ট্রেলীয় চলচ্চিত্র প্রযোজক
পার্থের (পশ্চিম অস্ট্রেলিয়া) ব্যক্তিত্ব
ডাক সংক্রান্তি

ডাক সংক্রান্তি হল হিন্দু বর্ষপঞ্জী অনুযায়ী আশ্বিন মাসের শেষ দিনে সমগ্র রাঢ়-বাংলার গ্রামীণ হিন্দু কৃষক সমাজের পালনীয় একটি লৌকিক উৎসব। এই সময় ধান্যক্ষেত্রে ফুল ধরা সবুজ ধানগাছকে গর্ভিণীজ্ঞানে পূজা করা হয় এবং সম্পদের অধিষ্ঠাত্রী লক্ষ্মীদেবীর আরাধনা করা হয়। তাছাড়া, বিভিন্ন অনুষ্ঠান-আয়োজনের মাধ্যমে কিংবদন্তির 'ডাক পুরুষ'-এর আশীর্বাদ লাভ করার কামনা করা হয়। পশ্চিমবঙ্গের নদিয়া, উত্তর ও দক্ষিণ চব্বিশ পরগনা, হাওড়া, হুগলি, বর্ধমান, বাঁকুড়া, বীরভূম, মেদিনীপুর এমনকি উড়িষ্যাতেও 'ডাক সংক্রান্তি' পালিত হয়। তবে স্থানভেদে উৎসবের দিনটির হেরফের ঘটে।

ডাক পুরুষ
বঙ্গীয় কৃষক সমাজের কিংবদন্তি অনুযায়ী, দূর অতীতে বাংলায় এক বলবীর্যবান ও মন্ত্রৌষধি জ্ঞানী মহাপুরুষ জন্মেছিলেন। তিনি প্রতিবছর আশ্বিন মাসের সংক্রান্তির আগের রাতে নির্দিষ্ট শুভলগ্নে লাঠি ও জ্বলন্ত মশাল হাতে বীরত্বব্যঞ্জক ভঙ্গিতে ভয়ঙ্কর শব্দ করতে করতে বিধাতাপুরুষের কাছে যেতেন এবং তার কাছে পার্থিব মানুষদের শারীরিক ও সাংসারিক দুঃখের বিষয়গুলি ব্যক্ত করে সেসব দুঃখ থেকে পরিত্রাণের উপদেশ ও আশীর্বাদ মর্ত্যধামে নিয়ে আসতেন। পৃথিবীর মানুষের সংবাদ নিয়ে স্বর্গধামে গমন করতেন বলেই তার নাম 'ডাক পুরুষ'। আবার অন্যমতে, আশ্বিন-সংক্রান্তির পূর্বরাত্রে নির্দিষ্ট সময়ে পল্লীবাসীকে ডেকে উন্মুক্ত প্রান্তরে নিয়ে গিয়ে শারীরিক কসরত বা ব্যায়াম এবং মন্ত্রৌষধির শিক্ষা দিতেন। অনেক পণ্ডিতের মতে, এই ডাকপুরুষ পূর্ববঙ্গের মানুষ ছিলেন।

উৎসব পালনের রীতি
ডাকপুরুষের কিংবদন্তির স্মৃতিকে জিইয়ে রাখতে এখনও রাঢ়-বঙ্গের কোন কোন অঞ্চলের যুবকরা বছরের ঐদিন মাঠে গিয়ে সারারাত কুস্তি, লাঠিখেলা, মশাল জ্বালানো প্রভৃতি ক্রীড়া-কৌতুক করে থাকেন এবং রাতশেষে নদী বা পুকুরে স্নান করে পাত্রভরে 'ডাক জল' নিয়ে বাড়িতে আসেন। কৃষক পরিবারের প্রত্যেকে নিমপাতা ও তালশাঁস খেয়ে ঐ জল পান করেন। তাদের বিশ্বাস, এটিই হল ডাকপুরুষের আদেশ বা বাণী এবং এতে সারাবছর তাদের শরীরস্বাস্থ্য ভালো থাকবে।

ডাক-সংক্রান্তির দিন অনেক জায়গায় ধান্যক্ষেত্রে লৌকিক দেবী 'গাড়সে ষষ্ঠী'র পূজা করা হয় এবং ভোরবেলা 'ধানে ডাক' দেওয়া হয়। ঐদিন সমস্ত কৃষিকাজ বন্ধ থাকে। উৎসবের তিন-চার দিন আগে থেকে বাছাই করা শুকনো পাটকাঠি আঁটি বেঁধে রাখা হয়। উৎসবের পূর্বরাত্রে মশাল জ্বেলে গ্রামের কৃষকরা ঘুরে বেড়ায় এবং 'ওহো ওহো' শব্দ করে আনন্দ প্রকাশ করে। সকালে প্রজ্জ্বলিত মশালের শেষাংশ একত্র করে বৃহৎ অগ্নিকুণ্ড সৃষ্টি করে গা-হাত-পা-মুখ গরম করে। ভোরবেলা অল্পবয়সী ছেলেরা বাঁশের লাঠি হাতে নিয়ে কুলো পিটিয়ে নিম্নোক্ত ছড়া আবৃত্তি করে গোটা গ্রামকে জাগিয়ে তোলে —
"আশ্বিন যায় কার্তিক আসে
মা লক্ষ্মী গর্ভে বসে
আমন ধানের সার বসে।
এপারের পোকামাকড় ওপারেতে যায়
ওপারের শিয়াল কুকুরে ধরে ধরে খায়।
হোঃ হো হো—।"
উৎসবের দিন কৃষকবধূরা ঘরে ঘরে নতুন আউশ ধানের  তণ্ডুলের গুড়োর সাথে নারকেল ও গুড় দিয়ে পিঠে তৈরি করে আত্মীয়বর্গের সঙ্গে আনন্দোৎসব পালন করেন।

উৎসব পালনের রকমফের
পশ্চিমবঙ্গের বীরভূম অঞ্চলে কার্তিক মাসের শেষদিনে 'ডাক সংক্রান্তি' উদযাপিত হয়। এদিন স্থানীয় অধিবাসীরা ধানগাছের কাছে গিয়ে বলেন— 'ধান ফুলো, ধান ফুলো—'। বাঁকুড়াতে কার্তিক সংক্রান্তিকে 'মাথান ষষ্ঠী'ও বলা হয়। মেদিনীপুর অঞ্চলে ঐদিন ধানক্ষেতে শরকাঠি পোঁতার সময় কৃষকরা ছড়া বলেন—
"অন্ সরষে শশার নাড়ি
যারে পোকা ধানকে ছাড়ি
এখানে আছে খুদমালিকা
এখানে আছে ওল
মহাদেবের ধ্যান করে বলরে হরিবোল।"

তথ্যসূত্র

বহিঃসংযোগ

বাঙালি হিন্দু
বাংলার উৎসব
পশ্চিমবঙ্গের সংস্কৃতি
এ্যাসি আজার

আসি আযার (Assi Azar); (১০ জুন ১৯৭৯ তে জন্মগ্রহণ) একজন ইসরায়েলী টিভি ব্যক্তিত্ব। তিনি ২০১৫ পর্যন্ত এরেজ তালের সাথে বিগ ব্রাদার-ইসরায়েলের সহ উপস্থাপক ছিলেন। রোতেম সেলার সাথে দ্য নেক্সট স্টার সঞ্চালনা করেছেন।

প্রাথমিক জীবন 
আযার ইসরায়েলের হলনে জন্মগ্রহণ করেন। তিনি বুকহারান ইহুদী এবং ইয়েমেনী ইহুদীর বংশোধর।

পেশা 
তার প্রথম অনলাইন টিভি শো ছিল কিক। ২০০৪-০৫ এ আযার তরুণদের জন্য অনুষ্ঠান এক্সিটের সহ উপস্থাপনা করেন। এরপর তিনি দ্য শো, গুড ইভিনিং উইথ গাই পিনস এবং দ্য চ্যাম্পিয়ন: লকার রুমে অংশগ্রহণ করেন। ব্যাঙ্গবিদ্রুপাত্মক অনুষ্ঠান ট্র্যাপড ২৪ এবং টক টু মাই এজেন্টের অংশগ্রহণ করেছিলেন।

ব্যক্তিগত জীবন 
২০০৫ সালে আযার সমকামী হিসেবে আত্মপরিচয় দেন। এরপর তিনি একটি প্রামাণ্য চিত্র তৈরী করেন, যার নাম Mom and Dad: I Have Something to Tell You.

২০১৬ সালের ১১ এপ্রিল, আযার বার্সেলোনাতে তার বন্ধু স্পেইনবাসী আলবার্ট এসকোলাকে বিবাহ করেন।

আযার একজন এলজিবিটি অধিকার আন্দোলনের উকিল। ২০০৯ সালে, তিনি আউট ম্যাগাজিনের দ্বারা বিশ্বের ১০০ জন প্রভাবশালী সমকামী ব্যক্তিদের তালিকায় উঠে আসেন।

তথ্যসূত্র

বহিঃসংযোগ 
 

১৯৭৯-এ জন্ম
ইসরায়েলি ইহুদি
Bukharan Jews
Israeli people of Uzbekistani-Jewish descent
Israeli people of Yemeni-Jewish descent
Israeli television presenters
Gay entertainers
LGBT Jews
LGBT people from Israel
জীবিত ব্যক্তি
People from Holon
LGBT broadcasters
গে বিনোদনশিল্পী
দলগ্রাম ইউনিয়ন

দলগ্রাম ইউনিয়ন বাংলাদেশের লালমনিরহাট জেলার,কালীগঞ্জ উপজেলার একটি প্রশাসনিক এলাকা।

অবস্থান ও আয়তন 
এই ইউনিয়নটি রংপুর বিভাগের লালমনিরহাট জেলার কালীগঞ্জ উপজেলার অন্তর্গত; যা কালীগঞ্জ উপেজলার মধ্যাংশে পড়েছে।

কৃতি ব্যক্তিত্ত্ব 
 শেখ রেয়াজউদ্দীন আহমদ - সাহিত্যিক।

দর্শনীয় ও গুরুত্বপূর্ণ স্থাপনা

বিবিধ

আরও দেখুন 
 কালীগঞ্জ উপজেলা;
 লালমনিরহাট জেলা;
 রংপুর বিভাগ;
 বাংলাদেশের ইউনিয়নসমূহের তালিকা।

তথ্যসূত্র

বহিঃসংযোগ 
 দলগ্রাম ইউনিয়ন - জাতীয় তথ্য বাতায়ন।

কালীগঞ্জ (লালমনিরহাট) উপজেলার ইউনিয়ন
ভারতে অবস্থিত কূটনৈতিক মিশনের তালিকা

এটি ভারতের কূটনৈতিক মিশনের একটি তালিকা। ভারতের রাজধানী, নয়াদিল্লিতে ১৫১টি দূতাবাস/হাই কমিশন রয়েছে, এবং সাথে ২৫টি কনস্যুলেট এবং ১৮টি অন্যান্য প্রতিনিধিত্বকারী দল রয়েছে। এই তালিকা থেকে অবৈতনিক কনস্যুলেটদের বাদ দেওয়া হয়েছে।

২০১৭ সালের জানুয়ারিতে, ৩৯টি দেশের জন্য ৩৪টি কার্যালয়ে, চানক্যপুরির পরে, ভারতের মন্ত্রিসভা দারকা, দিল্লিকে দ্বিতীয় কূটনৈতিক মিশন হিসেবে অনুমোদন দেয়।

দূতাবাস/হাই কমিশন
নয়াদিল্লি

মিশন
নয়াদিল্লি
 (তেইপেই অর্থনৈতিক এবং সাংস্কৃতিক কেন্দ্র, ভারত)
 (প্রতিনিধিদল)
 (প্রতিনিধিদের কার্যালয়)

ডেপুটি হাই কমিশন/কনস্যুলেট জেনারেল/কনস্যুলেট

আগরতলা

বেঙ্গালুরু

চণ্ডীগড়

চেন্নাই

 (ডেপুটি হাই কমিশন)

পরিকল্পিত

পরিকল্পিত

 (তেইপেই অর্থনৈতিক এবং সাংস্কৃতিক কেন্দ্র, ভারত)

 (কনস্যুলেট জেনারেল)

হায়দ্রাবাদ

 (কনস্যুলেট)

কলকাতা

 

 
 

 (কনস্যুলেট)

মুম্বাই

পানাজি

পুদুচেরি

তিরুবনন্তপুরম

 
 কনস্যুলেট

আরও দেখুন
 ভারতের বৈদেশিক সম্পর্ক
 ভারতের কূটনৈতিক মিশনের তালিকা
 ভারতীয় নাগরিকদের জন্য ভিসার প্রয়োজনীয়তা

বহিঃসংযোগ
Delhi New Delhi Diplomatic List
ভারতে অবস্থিত মিশন

তথ্যসূত্র

গ্রহীতা দেশ অনুযায়ী কূটনৈতিক মিশনের তালিকা
কূটনৈতিক মিশন
তালিকা
সারাহ অলড্রিজ

সারাহ অল্ড্রিজ () আনিদা মার্চেন্টের (Anyda Marchant) ডাক নাম (জানুয়ারী ২৭, ১৯১১- জানুয়ারী ১১, ২০১৬), তিনি ১৯৭৩ সালে নাইয়াদ প্রেসের ১৯৯৫ সালে A&M Books এর সহপ্রতিষ্ঠাতা ছিলেন। তিনি নারী সমকামীদের  নিয়ে জনপ্রিয় কথাসাহিত্যের লেখক।

প্রাথমিক জীবন এবং পেশা 
মার্চেন্ট লংওর্থি এবং মুড মার্চেন্টের কন্যা ছিলেন, ছয় বছর বয়সে ওয়াশিংটন ডিসিতে স্থানান্তরিত হন

ওয়াশিংটন ডিসি জাতীয় বিশ্ববিদ্যালয় থেকে ১৯৩৩ সালে আইনে স্থাতক করার পর, চর্চা করার জন্য ভার্জিনিয়া এবং ওয়াশিংটন ডিসিতে ভর্তি হন।

বারে প্রথম মহিলা হিসেবে তিনি পাস করেন। ১৯৭২ এর আগ পর্যন্ত ১৮ বছর ধরে তিনি ওয়ার্ল্ড ব্যাংকের এটর্নী হিসেবে লিগাল ডিপার্টমেন্টে দায়িত্ব পালন করেন।

সারাহ অল্ড্রিজ, বিভিন্ন সাহিত্যমুলক রচনা সৃষ্টি করেছেন। তার প্রথম কাজ ছিল একটি ছোট গল্প, যা দ্য ল্যাডারে প্রকাশিত হয়। তার চৌদ্দটি নারী সমকামী ভিত্তিক উপন্যাস প্রকাশিত হয়। এদেএ মধ্যে আছে, অল ট্রু লাভারস, টটি, অ্যা ফ্লাইট অব এঞ্জেলস, দ্য লেইট কামার এবং দ্য নেস্টিং প্লেস।

আলড্রিজ মুরিয়াল ইনেজ ক্রফোর্ডের (Muriel Inez Crawford) (২১ এপ্রিল, ১৯১৪- ৭ জুন ২০০৬) সাথে ১৯৪৭ সালে দেখা করেন। এই দম্পতি আল্ড্রিজের মৃত্যুর আগ পর্যন্ত ৫৭ বছর ধরে একত্রে ছিলেন।

আল্ড্রিজ ২০০৬ সালের ১১ জানুয়ারী রিহবথ বীচে তার নিজের বাসায় মারা যান। মৃত্যুকালে তার বয়স হয়েছিল ৯৪ বছর। তিনি ২০০৭ সালে মরণোত্তর গোল্ডেম ক্রাউন লিটারেরী সোসাইটি ট্রেইলব্লাজার এওয়ার্ডে ভুষিত হন।

তার প্রথম উপন্যাস দ্য লেইটকামার ২০০৯ সালে এ&এম বুকস দ্বারা পুনমুদ্রিত হয়। তার বইটি ২০০৯ সালে ডিজিটাল ফরম্যাটে প্রকাশিত হয়।

তথ্যসূত্র 

১৯১১-এ জন্ম
২০০৬-এ মৃত্যু
২০শ শতাব্দীর মার্কিন এলজিবিটিকিউ ব্যক্তি
২০শ শতাব্দীর ছদ্মনামধারী লেখক
জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
বিশ্ব ব্যাংকের ব্যক্তি
লেসবিয়ান ঔপন্যাসিক
২০শ শতাব্দীর মার্কিন ঔপন্যাসিক
মার্কিন নারী ঔপন্যাসিক
২১শ শতাব্দীর মার্কিন লেখিকা
২০শ শতাব্দীর মার্কিন লেখিকা
মার্কিন লেসবিয়ান লেখিকা
মার্কিন এলজিবিটিকিউ আইনজীবী
ডেলাওয়্যারের এলজিবিটিকিউ ব্যক্তি
মার্কিন এলজিবিটিকিউ ঔপন্যাসিক
ব্রাজিলীয় এলজিবিটিকিউ ঔপন্যাসিক
ডেলাওয়্যারের ঔপন্যাসিক
২০শ শতাব্দীর মার্কিন নারী আইনজীবী
২০শ শতাব্দীর ব্রাজিলীয় এলজিবিটিকিউ ব্যক্তি
২১শ শতাব্দীর ব্রাজিলীয় এলজিবিটিকিউ ব্যক্তি
২০শ শতাব্দীর মার্কিন আইনজীবী
ব্রাজিলীয় লেসবিয়ান লেখিকা
শেখ হবিবর রহমান

শেখ হবিবর রহমান সাহিত্যরত্ন (১৮৯১ - ৭ মে ১৯৬২) হলেন বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।

জন্ম ও পারিবারিক পরিচিতি 
শেখ হবিবর রহমান ১৮৯১ সালে বর্তমান মাগুরা জেলার শালিখা উপজেলার ঘোষগাতি গ্রামে জন্মগ্রহণ করেন। তাঁর বাবার নাম শেখ দেরাজতুল্লাহ এবং দাদার নাম শেখ হেরাজতুল্লাহ।

শিক্ষাজীবন

কর্মজীবন 
তিনি শিক্ষক হিসাবে ১৯১৪ সালে যশোর জিলা স্কুলে কর্মজীবন শুরু করেন এবং পর্যায়ক্রমে ১৯৩০ সাল পর্যন্ত বারাসাত সরকারি উচ্চ বিদ্যালয়, হুগলি ব্রাঞ্চ স্কুল ও বারাকপুর সরকারি উচ্চ বিদ্যালয়ে শিক্ষকতা করে খুলনায় মক্তব সাব-ইনস্পেক্টর হিসাবে ১৯৪৪ সালে অবসর গ্রহণ করেন। পরবর্তীকালে, তিনি ১৯৫১ সাল থেকে ১৯৬০ সাল পর্যন্ত খুলনা করোনেশন বালিকা বিদ্যালয়েও শিক্ষকতা করেন।

মৃত্যু 
হবিবর রহমান ১৯৬২ সালের ৭ মে খুলনায়  মৃত্যুবরণ করেন।

সাহিত্য-কর্ম 
হবিবর রহমান সাপ্তাহিক মোহাম্মদী পত্রিকার সহকারী সম্পাদক (১৯১৪) এবং মাসিক বঙ্গনূর (১৯১৯) ও ঊষা পত্রিকার সম্পাদক হিসাবে দায়িত্ব পালন করেন। তিনি কলকাতায় ‘‘পারিজাত সাহিত্য কুটির’’ প্রতিষ্ঠা করেন। তার বিখ্যাত সাহিত্য-কর্মগুলো হলোঃ
 পারিজাত (১৯১২),
 আবে হায়াত (গজল গ্রন্থ, ১৯১৪),
 চেতনা (প্রবন্ধ সংকলন, ১৯১৫),
 পরীর কাহিনী (প্রেম উপাখ্যান, ১৯১৬),
 নিয়ামত (গল্প গ্রন্থ ১৯১৭),
 বাঁশরী (কাব্য গ্রন্থ, ১৯১৭),
 হাসির গল্প (১৯১৭),
 কোহিনূর (মহাকাব্য, ১৯১৯),
 আলমগীর (উপন্যাস ১৯১৯),
 মালাবারে ইসলাম প্রচার (১৯১৯),
 ভারত সম্রাট বাবর (কিশোর ইতিহাস, ১৯১৯),
 পরীজাদী গুলবাহার (প্রেম উপাখ্যান, ১৯১৯),
 সা’দীর কলাম (অনূদিত কাব্যগ্রন্থ, ১৯২৬),
 সুন্দর বনের কাহিনী (১৯২৭),
 আমার সাহিত্যজীবন (১৯২৭),
 গুলশান (কাব্য গ্রন্থ, ১৯২৮),
 জিনপরী (প্রম উপাখ্যান, ১৯২৮),
 গুলিস্তাঁ (বঙ্গানুবাদ, ১৯৩৩),
 বুস্তা বঙ্গানুবাদ (১৯৩৩)
 ছেলেদের হযরত মুসা (১৯৩৪),
 কর্মবীর মুন্শী মেহেরুল্লাহ্ (১৯৩৪),
 ছোটদের গল্প (১৯৩৫),
 ভারত সম্রাট বাবর (১৯৩৬),
 সংক্ষেপে বিষাদ সিন্ধু (১৯৩৭),
 ভূতের বাপের শ্রাদ্ধ (কিশোর কাব্য সংকলন, ১৯৪৩),
 শয়তানের সভা (সচিত্র ব্যঙ্গরসাত্মক গদ্যরচনা, ১৯৪৬),
 মোল্লা বাকাউল্লাহ (গল্প গ্রন্থ, ১৯৪৭),
 ইসলাম ও অন্যান্য ধর্ম (প্রবন্ধ পুস্তক, ১৯৪৯),
 মরণের পরে (গদ্য, ১৯৫৫),
 হায়াতে সাদী,
 বুস্তার গল্প
 ধর্মবিদ্বেষ ও ইসলাম ইত্যাদি।

পুরস্কার ও সম্মাননা 
‘নদীয়া সাহিত্য সভা’ তাকে ‘‘সাহিত্যরত্ন’’ উপাধিতে ভূষিত করে। সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।

আরও দেখুন 
 বাংলা একাডেমির সম্মানসূচক ফেলোশিপপ্রাপ্তগণের তালিকা।

তথ্যসূত্র

বহিঃসংযোগ 
 শেখ হবিবর রহমান সাহিত্যরত্ন  - জাতীয় তথ্য বাতায়ন হতে সংকলিত নিবন্ধ।
 শেখ হবিবর রহমান - বাংলাপিডিয়া হতে সংকলিত নিবন্ধ।

মাগুরা জেলার ব্যক্তি
১৮৯০-এ জন্ম
১৯৬২-এ মৃত্যু
বাংলা একাডেমির সম্মানিত ফেলো
হ্যারি ডিন

হ্যারি ডিন (; জন্ম: ১৩ আগস্ট, ১৮৮৪ - মৃত্যু: ১২ মার্চ, ১৯৫৭) ল্যাঙ্কাশায়ারের গারস্ট্যাং এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। বামহাতি ফাস্ট-মিডিয়াম সুইং কিংবা উপযুক্ত পরিবেশে ধীরগতিসম্পন্ন স্পিন বোলিং করতেন।

কাউন্টি ক্রিকেটে অংশগ্রহণ 
১৯০৬ সালে ল্যাঙ্কাশায়ারের পক্ষে যোগ দেন। প্রথম মৌসুমেই ৬০ উইকেট দখল করে সবিশেষ কৃতিত্বের পরিচয় দেন। ১৯০৭ সালে শতাধিক উইকেট পেলেও বেশ রান দিয়ে ফেলেন। তবে, জর্জ হার্স্টের বোলিংয়ের সাথে মিল রেখে অগ্রসর হওয়ায় বেশ সাফল্য লাভ করতে থাকেন।

শুষ্ক আবহাওয়ায় স্লো-মিডিয়াম স্পিনার হিসেবে আবির্ভূত হন। ১৯১০ সালে ১৩৭ উইকেট দখল করে ল্যাঙ্কাশায়ারের প্রথম একাদশের সেরা বোলারের মর্যাদা লাভ করেন। ১৯১১ সালে ওয়াল্টার ব্রিয়ারলি ব্যবসায়িক দায়বদ্ধতার কারণে খেলা থেকে সরে আসলে ডিনের ওপর চাপের সৃষ্টি হয়। তাস্বত্ত্বেও কাউন্টি চ্যাম্পিয়নশীপে ১৫৭ উইকেট পান যা প্রথম-শ্রেণীর ক্রিকেটে নিকটতম বোলারের চেয়ে ২৩ উইকেট বেশি ছিল। ছয় খেলায় ব্রিয়ারলির সাথে অংশ নিয়ে দুজনে অবিস্মরণীয় বোলিং নৈপুণ্য প্রদর্শন করেন। ক্যান্টারবারিতে কেন্টের বিপক্ষে শুরুতেই তারা আট উইকেট তুলে নেন মাত্র ৫৮ রানে। খেলায় দুজনে সবগুলো উইকেট লাভ করেন। তন্মধ্যে, ব্রিয়ারলি ১২/২১৮ ও ডিন পান ৮/১৪৪। এরফলে কেন্টের হ্যাট্রিক শিরোপায় বাঁধা হয়ে দাঁড়ায়।

১৯১২ সালে স্পিনের দিকে ঝুঁকে পড়েন তিনি। ওল্ড ট্রাফোর্ডে ওরচেস্টারশায়ারের বিপক্ষে ১৩/৪৯ ও কেন্টের বিপক্ষে ১৫ উইকেট দখল করেন। ১৯১৩ সালে বৃষ্টি আক্রান্ত গোলাপের খেলায় সেরা ক্রীড়াশৈলী প্রদর্শন করেন। প্রথম ইনিংসে ৯/৬২ ও দ্বিতীয় ইনিংসে ৮/২৯ পান। খেলায় তার বোলিং পরিসংখ্যান ছিল ১৭/৯১ যা অদ্যাবধি প্রথম শ্রেণীর খেলায় ল্যাঙ্কাশায়ারের পক্ষে বা ইয়র্কশায়ারের বিপক্ষে সেরা হিসেবে চিহ্নিত।

১৯১৪ সালে মৌসুমের প্রথমার্ধের অধিকাংশ সময়ই খেলার বাইরে অবস্থান করেন। তবে ফিরে এসে শক্তিশালী হ্যাম্পশায়ারের বিপক্ষে ১৩/৮৪ পেয়েছিলেন। ১৯১৯ সালে বেশ দূর্বল ক্রীড়াশৈলী উপহার দেন। কিন্তু, ১৯২০ সালে স্বরূপ ধারণ করে সমালোচকদের উপযুক্ত জবাব দেন। ১২০ উইকেট নেন তিনি। লরেন্স কুককে সাথে নিয়ে ল্যাঙ্কাশায়ারকে দ্বিতীয় স্থানে নিয়ে যান।

আন্তর্জাতিক ক্রিকেট 
১৯১২ সালের ত্রি-দেশীয় প্রতিযোগিতায় তিন টেস্টে অংশ নেন। গ্রীষ্মের ঐ প্রতিযোগিতায় দক্ষিণ আফ্রিকার বিপক্ষে দুইবার ও অস্ট্রেলিয়ার বিপক্ষে এক খেলায় তার উপস্থিতি ছিল। পোতানো পিচের অস্ট্রেলিয়ার বিপক্ষে উনিশ রানে চার উইকেট পান। নিজ দেশে অনুষ্ঠিত পরবর্তী সিরিজ শুরু হবার পূর্বে অবসরের কথা জানান দেন।

অবসর 
১৯২৬ সাল পর্যন্ত খেলা চালিয়ে যান। অবসর নেয়ার পর রোসাল স্কুলের কোচের দায়িত্ব পালন করেন হ্যারি ডিন। ৭৩ বছর বয়সে 
১২ মার্চ, ১৯৫৭ তারিখে ৭৩ বছর বয়সে ল্যাঙ্কাশায়ারের গারস্ট্যাং এলাকায় দেহাবসান ঘটে তার।

তথ্যসূত্র

আরও দেখুন 
 লরি ন্যাশ
 টম কেন্ডল
 আলবার্ট ট্রট
 অ্যালেক হারউড

বহিঃসংযোগ 

 
 

১৮৮৪-এ জন্ম
১৯৫৭-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
চেশায়ারের ক্রিকেটার
প্লেয়ার্সের ক্রিকেটার
ল্যাঙ্কাশায়ারের ক্রিকেটার
নর্থ ভার্সাস সাউথের ক্রিকেটার
এল. জি. রবিনসন একাদশের ক্রিকেটার
ভীমকুণ্ড

ভীমকুণ্ড মধ্যপ্রদেশের একটি প্রাকৃতিক জলাধার ও পবিত্র স্থান যা  ছতরপুর জেলায় অবস্থিত। এটি ছতরপুর থেকে প্রায় ৮০ কিমি দূরত্বে অবস্থিত। এই কুণ্ডের জল চমকপ্রদভাবে নীল রঙের। এই কুণ্ডের গভীরতা অসীম বলে বিশ্বাস করা হয়। স্থানীয়রা বলছেন, ভীমকুণ্ডের জলস্তর ২০০৪ সালে যখন সুনামি আঘাত হানে তখন প্রায় ৩০ মিটার পর্যন্ত বেড়ে যায়।

মহাভারতে ভীমকুণ্ড সম্পর্কে উল্লেখ 

হিন্দু মহাকাব্য মহাভারতে পাণ্ডবদের বর্ণনায় ভীমকুণ্ডের উল্লেখ করা হয়েছে। দ্রৌপদী তপ্ত সূর্যের কারণে ক্লান্তি ও তৃষ্ণার্ত বোধ করলে; পাণ্ডবগণের মধ্যে বেশি শক্তিধর ভীম তার গদা দ্বারা মাটিতে আঘাত করে এবং জল বের হওয়া শুরু হয় ও এভাবে এই জলাধারটির উৎপত্তি হয়।

এই কুণ্ডটি একটি ভূগর্ভস্থ গুহার মধ্যে ও গুহার মুখ থেকে প্রায় ৩০ মিটার ভেতরে অবস্থিত। প্রবেশদ্বারের বামে একটি ছোট শিবলিঙ্গ আছে; কিন্তু এখানে সত্যিই বিস্ময়কর ব্যাপার হল, গুহার ছাদে কুণ্ডের ঠিক উপরে একটি ছোট খোলের মতো গর্ত আছে, কারণ হিসেবে বিশ্বাস করা হয় যে এই স্থানটি ভীমের গাদা দিয়ে আঘাত করার ফলে হয়েছে। এই জলাধারটির গভীরতা অসীম বলে বিশ্বাস করা হয়।

জলাধারটির চমকপ্রদ নীল জল ও লাল পাথরের দেওয়াল মিলে বৈপরীত্যের সুন্দর উদাহরণের সৃষ্টি করেছে। এর চার পাশে আরও কিছু গুহা রয়েছে কিন্তু গুহাগুলোর কোথায় যাচ্ছে তার সন্ধান কোনও যথেষ্ট সাহসী দিতে পারেননি। এ কারণে এটিকে রহস্যময় ও উত্তেজনাপূর্ণ মনে করা হয়; এবং মহাকাব্যে বর্ণিত ধারণায় লোক বিশ্বাস করে।

কুণ্ড সম্পর্কে অন্যান্য কিংবদন্তি 

আরেকটি কিংবদন্তি আছে যে, ঋষি নারদ ভক্তিভরে প্রভু বিষ্ণুর প্রশংসায় গন্ধর্ব গানের (স্বর্গীয় গান) সাধনা করেছিলেন। তার ভক্তিতে প্রভু বিষ্ণু প্রসন্ন হয়ে এই কুণ্ডটিতে আবির্ভূত হন; এবং বিষ্ণুর নীল রঙের কারণে কুণ্ডের জল নীল রঙে পরিণত হয়। বলা বাহুল্য, এই জলাধারটি নীলকুণ্ড ও ঋষির নামানুসারে নারদকুণ্ড নামেও পরিচিত।

তথ্যসূত্র

বহিঃসংযোগ 
 https://web.archive.org/web/20180116061956/http://www.travelhot.in/TravelExperience/Madhya_Pradesh/Attractions_Of_Madhya_Pradesh.shtml
 https://www.google.co.in/maps/place/Bhimkund,+Madhya+Pradesh+471311/@24.4384811,79.3738604,17z/data=!3m1!4b1!4m5!3m4!1s0x397881febff595e5:0x51d4e000eccf9ff0!8m2!3d24.4384759!4d79.3761218

ভারতের হ্রদ